《送朱景明从王廉使之山东》
元代·乃贤

绣衣玉节镇青沂，佳士联镳出帝畿。天禄最怜刘向苦，会稽深望买臣归。

御沟水落鲂鱼上，官柳春回燕子飞。铃阁日长文字简，定将玉麈对君挥。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。